b"\n_START_ARTICLE_\nCasa al passeig Bisbe Guillamet, 6\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa entre mitgeres, de planta rectangular i teulat a dues aig\xc3\xbces. Disposa de baixos i dos pisos. Els primers acullen un local comercial i els murs estan estucats imitant carreus de pedra. El primer pis t\xc3\xa9 un ampli bo\xc3\xadnder central que es converteix en terrassa al pis superior. Est\xc3\xa0 decorat amb un escut llis, voltat de fullatges estilitzats; aquests motius es repeteixen a la resta d'obertures de la casa, malgrat que alguns estan en un estat de conservaci\xc3\xb3 molt dolent. Els cantoners de la casa estan decorats amb estuc imitant carreus de pedra.\n_START_SECTION_\nHist\xc3\xb2ria\n_START_PARAGRAPH_\nLa capital de la Garrotxa viur\xc3\xa0, a principis de la nostra cent\xc3\xbaria, moments de puixan\xc3\xa7a econ\xc3\xb2mica i demogr\xc3\xa0fica. L'estil modernista tindr\xc3\xa0 el seu ress\xc3\xb2 a casa nostra\xc2\xa0; els arquitectes Josep Azemar i Pont, Albert Blasco i Dom\xc3\xa8nech i Muntaner treballen a la vila. El Noucentisme, amb totes les seves corrents i contradiccions deixar\xc3\xa0 dos edificis notables: Les Escoles Malagrida i la Biblioteca de la Mancomunitat, avui desapareguda. Urban\xc3\xadsticament, es tirar\xc3\xa0 endavant l'eixample Malagrida, el Passeig de Barcelona; s'acaba el Passeig d'en Blay i s'inicien les obres del Firalet i dels terrenys fins a la Carretera de Sant Joan de les Abadesses."